Lars Kepler - Elisa Kirja
Kirjailijasalanimen Lars Kepler takana on ruotsalainen kirjailijapariskunta Alexander Ahndoril (s. 1967) ja Alexandra Coelho Ahndoril (s. 1966). Heidän yhteistyönsä Lars Keplerinä alkoi rakkaudesta jännityskirjallisuuteen ja -elokuviin.
Ensimmäinen Kepler-romaani Hypnotisoija saavutti heti ilmestymisensä jälkeen valtaisan suosion: Ruotsissa kirjaa on myyty yli 400 000 kappaletta ja käännösoikeudet on myyty jo yli 35 maahan. Seuraavat osat Paganini ja paholainen ja Tulitodistaja jatkoivat Hypnotisoijan menestyksen viitoittamalla tiellä. Hypnotisoija valloitti myös valkokankaat vuonna 2012, Joona Linnan roolissa nähtiin suomalainen Tobias Zilliacus.
Vuonna 2016 Kepler teki uuden aluevaltauksen - helmikuussa ilmestynyt Playground tarjoilee vakuuttavan paketin yliluonnollista jännitystä. Vuonna 2017 on puolestaan luvassa Joona Linnan kiihkeästi odotettu paluu, maaliskuussa ilmestyy sarjan kuudes osa Kaniininmetsästäjä.